Allir í kirkjunni fögnuðu skírn Kouki Kadoya . Hér situr hann við hlið afa síns . Allir í kirkjunni fögnuðu skírn Kouki Kadoya . Hér situr hann við hlið afa síns . Norski kristniboðinn , Liv Bakke hefur starfað í mörg ár í Japan . Hún kom fyrst til Japans fyrir 39 árum en er nú komin á eftirlaun og flytur til Noregs . Liv hefur starfað síðustu árin í lútersku kirkjunni á Rokkóeyju , á þeim stað sem Leifur og fjölskylda munu starfa frá og með haustinu . Liv segir margt mjög jákvætt vera að gerast í kirkjunni . Kouki Kadoya , 17 ára piltur , var skírður í byrjun júní eftir að Liv kenndi honum grundvallaratriði kristindómsins . Fjölskylda Koukis er kristin og nú vildi hann láta skíra sig . Þá tóku eldri hjón þátt í skírnarfræðslu í vetur . Þau vilja láta skíra sig og dóttur sína í sumar eða haust . Nýi presturinn sr. Kanji mun sjá um það . Kona sem bjó í sama húsi og Liv spurðist fyrir um kristna fræðslu fyrir ungmenni og nú tekur sonur hennar þátt í unglingastarfi kirkjunnar . Sjálf hefur hún komið nokkrum sinnum í guðsþjónustu , m.a. þegar Kouki var skírður , en hún er ekki kristin . Liv bauð henni að horfa á kvikmyndina um líf Jesú með unglingunum og þáði hún það . Hún er mjög áhugasöm að kynnast kristinni trú . Við skírn Koukis prédikaði sr. Kanji út frá orðunum í Mattheusarguðspjalli 9.9 : Þá er hann gekk þaðan sá hann mann sitja hjá tollbúðinni , Matteus að nafni , og hann segir við hann : „ Fylg þú mér ! “ Og hann stóð upp og fylgdi honum . Nágrannakonu Liv fannst orðin tala til sín og vill taka þátt í skírnarnámskeiði . Hlutirnir gerast hægt í Japan en Liv segist muni hugsa til fólksins í kirkjunni og biðja fyrir því . Fleiri hafa sýnt áhuga á kristindómnum og því nauðsynlegt að biðja fyrir þeim . Eins og fyrr sagði munu Katsuko og Leifur Sigurðsson búa og starfa á Rokkóeyju . Munum eftir að biðja fyrir þeim og fólkinu sem vill kynnast kristindómnum .